Οι έμμεσες διακρίσεις στις έννομες τάξεις της ΕΕ και των ΗΠΑ λόγω φύλου, εθνοτικής-φυλετικής καταγωγής και θρησκευτικών πεποιθήσεων: συγκριτική μελέτη
Creators: name: Παπαγεράκη, Αναστασία Χρήστου
Publisher: name: Aristotle University of Thessaloniki
Year: 2023
Subjects: Έμμεση διάκριση
Δίκαιο της ΕΕ
Δίκαιο των ΗΠΑ
Indirect discrimination
EU Law
US Law

description: Αντικείμενο της παρούσας διπλωματικής εργασίας είναι η ανάλυση και νομική αντιμετώπιση των έμμεσων διακρίσεων βάσει συγκεκριμένων λόγων, συγκεκριμένα λόγω φύλου, φυλετικής-εθνοτικής καταγωγής και θρησκείας, καθώς και η παρουσίαση του σχετικού ρυθμιστικού πλαισίου, όπως αυτό διαμορφώνεται στο Δίκαιο της ΕΕ και στο Δίκαιο των ΗΠΑ. Στο πρώτο κεφάλαιο γίνεται μια γενικότερη αναφορά στην έννοια της διάκρισης, την αρχή της ισότητας και την καθιέρωση της αρχής της ίσης μεταχείρισης-απαγόρευσης των διακρίσεων. Το δεύτερο κεφάλαιο παρουσιάζει αρχικά τις μορφές της άμεσης και έμμεσης διάκρισης, επιχειρώντας το διαχωρισμό μεταξύ τούτων των εννοιών, ενώ στη συνέχεια, εστιάζει στην έμμεση διάκριση, και ειδικότερα στην προέλευση αυτής και στη μετάβασή της από το δίκαιο των ΗΠΑ στον ευρωπαϊκό νομικό κόσμο. Επιπλέον προχωρά σε προσέγγιση και ερμηνεία της έννοιας της έμμεσης διάκρισης από τη σκοπιά του δικαίου των ΗΠΑ και αναλύεται διεξοδικά η έννοια του disparate impact. Περαιτέρω, γίνεται μνεία των σχετικών με τις έμμεσες διακρίσεις ρυθμίσεων του δικαίου της ΕΕ, με έμφαση στις Οδηγίες 2000/43, 2000/78 και 2006/54. Στο τρίτο κεφάλαιο εκτίθενται ορισμένες συναφείς με την έμμεση διάκριση νομικές έννοιες του δικαίου μη διάκρισης. Εκτενέστερα εξετάζεται η έννοια των θετικών δράσεων, με την αναφορά στις λοιπές έννοιες, αυτές της διάκρισης λόγω σχέσης, της πολλαπλής διάκρισης, της παρενόχλησης και της σεξουαλικής παρενόχλησης, να είναι αρκετά πιο συνοπτική. Ακολούθως, στα επόμενα κεφάλαια, το τέταρτο, το πέμπτο και το έκτο, εξετάζονται ενδελεχώς οι έμμεσες διακρίσεις με βάση το φύλο, τη φυλετική-εθνοτική καταγωγή και τη θρησκεία αντίστοιχα. Στα υπόψη κεφάλαια, για καθέναν από τους ως άνω αναφερόμενους λόγους, καταδεικνύονται τα πεδία της κοινωνικής ζωής στα οποία ως επί το πλείστον λαμβάνουν χώρα τέτοιου είδους διακριτικές πρακτικές, παρουσιάζεται λεπτομερώς η σχετική νομοθεσία της ΕΕ και των ΗΠΑ και εκτίθενται παραδείγματα τόσο από τη νομολογία του ΔΕΚ/ΔΕΕ, όσο και του ΑΟΔ, καθιστώντας έτσι πιο σαφή και αντιληπτό τον διαφορετικό τρόπο προσέγγισης της επίμαχης έννοιας στα πλαίσια των ανωτέρω δικαίων. Τέλος, η παρούσα ολοκληρώνεται με έναν επίλογο στον οποίο καταγράφονται οι τελικές σκέψεις και τα ανακυπτόμενα από την υπόψη συγκριτική μελέτη συμπεράσματα
description: The subject of this thesis is the analysis and legal treatment of indirect discrimination on the basis of specific grounds, namely gender, racial-ethnic origin and religion, as well as the presentation of the relevant regulatory framework, as it is formed in EU and US law. The first chapter provides a general reference to the concept of discrimination, the principle of equality and the establishment of the principle of equal treatment/non-discrimination. The second chapter, in the first place, presents the forms of direct and indirect discrimination, attempting to distinguish between these concepts, and then focuses on indirect discrimination, in particular its origins and its transition from US law to the European legal world. Furthermore, it proceeds to approach and interpret the concept of indirect discrimination from the perspective of US law and analyses thoroughly the concept of disparate impact. Reference is also made to EU law provisions on indirect discrimination, with emphasis on Directives 2000/43, 2000/78 and 2006/54. The third chapter sets out some legal concepts of non-discrimination law relevant to indirect discrimination. The concept of positive or affirmative action is examined in more detail, with the reference to the other concepts, those of discrimination “by association”, multiple discrimination, harassment, and sexual harassment, being considerably more concise. Subsequently, in the following chapters, chapters four, five and six, indirect discrimination based on gender, racial-ethnic origin and religion respectively are examined meticulously. In these chapters, for each of the above-mentioned reasons, the areas of social life, in which such discriminatory practices mostly take place, are highlighted, the relevant EU and US legislation is presented in detail and examples are given from both the case law of the ECJ/CJEU and the U.S. Supreme Court. Thus, the different way of approaching the concept at issue, in the context of the above-mentioned laws, becomes clearer and more understandable. Finally, the paper concludes with an epilogue that includes the final thoughts and the conclusions emerged from this comparative study